Изборном Већу

Православног богословског факултета

Универзитета у Београду

**Предмет:** Реферат Комисије за избор у звање асистента са докторатом за ужу научну област Патристичка филологија/Црквенословенски језик, са 30 % радног времена

Одлуком Изборног и Наставно-научног већа Православног богословског факултета Универзитета у Београду број 0104-522/5 oд 29. 10. 2024. године, као и Решењем о образовању Комисије број 0205-529/2 од 6. 11. 2024. године за припрему реферата за избор у звање асистента са докторатом за ужу научну област Патристичка филологија/Црквенословенски језик, са 30 % радног времена, изабрани смо у Комисију за припрему реферата о пријављеним кандидатима за избор у звање асистента са докторатом за ужу научну област Патристичка филологија/Црквенословенски језик, са 30 % радног времена, на основу објављеног конкурса у публикацији „Послови“ број 1117-1118, од 6. новембра 2024. године, и на вебсајту Факултета.

Након детаљног увида у приложени конкурсни материјал, имамо част и задовољство да Изборном и Наставно-научном већу Православног богословског факултета Универзитета у Београду поднесемо следећи

**РЕФЕРАТ**

На расписани јавни конкурс, објављен 6. новембра 2024. године, пријавио се један кандидат – **др Катарина Рашић**, доктор филолошких наука. Кандидат је уз пријаву приложио сву конкурсом предвиђену документацију.

1. Биографија

Катарина Рашић рођена је 20. децембра 1992. године у Београду. Похађала је Гимназију у Обреновцу, друштвено-језички смер. На Филолошком факултету Универзитета у Београду завршила је 2016. године основне а следеће, 2017. године, мастер академске студије на Катедри за српски језик (мастер рад носи назив *Постпозитивни члан у тимочко-лужничком говору (са анализом стања у македонским и бугарским дијалектима)*). Докторирала је на истом факултету 2023. године, одбранивши дисертацију под називом *Морфолошки и синтаксички балканизми у тимочко-лужничком говору (са освртом на шири балканословенски ареал)*. Један део испита и студентских истраживачких радова на докторским студијама, из области црквенословенског језика, завршила је на Православном богословском факултету. Од 2013. године активно се бави синхронијским и дијахронијским проучавањем македонског језика и учествује на већем броју семинара и конференција из области македонистике. Радила је као сарадник (демонстратор) у настави на предмету Црквенословенски језик на Православном богословском факултету Универзитета у Београду 2020. године. Говори енглески и македонски језик, добро познаје црквенословенски језик и влада основама бугарског језика.

1. Наставно-педагошки рад

Кандидат је радио као професор српског језика у Гимназији у Обреновцу 2016. године и као предавач српског језика као страног у школи страних језика Berlitz током текуће 2024. године. У високошколској настави радио је као сарадник (демонстратор) у настави на предмету Црквенословенски језик на Православном богословском факултету Универзитета у Београду 2020. године.

1. Научно-истраживачки рад

Др Катарина Рашић бави се проучавањем балканскословенских дијалекатских зона, понајвише призренско-тимочким дијалектом и дијалектима македонског језика. Нарочиту пажњу посвећује морфолошком и синтаксичком плану језичке структуре. Такође, бави се и питањима стандардног српског језика – пре свега морфологијом (укључујући морфосинтаксу и творбу речи) и акцентологијом. Уз све до сада поменуто, веома се интересује и за употребну сферу језика, нарочито у богословским и медијским оквирима. Поред свега наведеног, бави се и проучавањем црквенословенског језика, у највећој мери – његовом морфолошком и морфосинтаксичком структуром.

3.1. Учешће на скуповима – семинарима и конференцијама

Кандидат је учествовао у раду међународних и домаћих научних скупова, конференција и семинара запаженим рефератима. Навешћемо их у хронолошком реду.

*XLVI Меѓународен семинар за македонски јазик, литература и култура* (напреднат курс по македонски јазик), Охрид, 15–27. јуни 2013.

*XLVII Меѓународен семинар за македонски јазик, литература и култура* (напреднат курс по македонски јазик), Охрид, 14–29. јуни 2014.

Студентска лингвистичка конференција *СтуЛиКон*, Скопје, 24–26. април 2015.

Студентска филолошка конференција *Како си ми?*, Скопје, 26. март 2016.

*IX Научен собир на млади македонисти : конференција во чест на проф. д-р Лилјана Минова-Ѓуркова*, Скопје, 12–13. мај 2016.

*XLIX Меѓународен семинар за македонски јазик, литература и култура* (напреднат курс по македонски јазик), Охрид, 11–26. јуни 2016.

Студентска лингвистичка конференција *СтуЛиКон*, Крагујевац, 12–14. мај 2017.

*L Меѓународен семинар за македонски јазик, литература и култура* (напреднат курс по македонски јазик), Охрид, 17. јуни–2. јули 2017.

*X Научен собир на млади македонисти : конференција во чест на проф. д-р Лилјана Минова-Ѓуркова*, Скопје, 10–11. мај 2018.

*LI Меѓународен семинар за македонски јазик, литература и култура* (напреднат курс по македонски јазик), Охрид, 16. јуни–1. јули 2018.

*LII Меѓународен семинар за македонски јазик, литература и култура* (напреднат курс по македонски јазик), Охрид, 4–23. август 2019.

*XII Научен собир на млади македонисти : конференција во чест на проф. д-р Лилјана Минова-Ѓуркова*, Скопје, 29–30. мај 2023.

*LVI Меѓународен семинар за македонски јазик, литература и култура* (напреднат курс по македонски јазик), Охрид, 17–31. август 2023.

Радионица *Увод у Дигиталну хуманистику: имплементација „удаљеног читања“ у истраживачкој пракси*, Тршић, 4–8. децембар 2023.

3.2. Објављени радови

Др катарина Рашић је аутор више студија, чланака и приказа. На овоме месту навешћемо све писане радове а анализирати само оне који се директно односе на ужу струку за коју се кандидат бира.

1) Попиј, чувај и освој!, *Српски на српском 1 [аутор: Мирјана Блажић]*, Београд: Радио-телевизија Србије, 2015, 232–233.

2) О црквенословенском језику. Историјски преглед, *Граматика црквенословенског језика [аутор: Зоран Ранковић]*, Врњци: Интерклима-графика, 2016, 7–20.

3) За трите поголеми дијалектни целости во македонскиот јазик, *Како си ми? : студентска филолошка конференција (2015 и 2016)*, Скопје: Филолошки факултет „Блаже Конески“, 2017, 107–111.

4) Дијалекатско у језику дела „За македонцките работи“ К. П. Мисиркова, *IX Научен собир на млади македонисти : конференција во чест на проф. д-р Лилјана Минова-Ѓуркова*, Скопје: Филолошки факултет „Блаже Конески“, Катедра за македонски јазик и јужнословенски јазици, 2018, 109–119.

5) Постпозитивни члан у тимочко-лужничком говору (са анализом стања у македонским и бугарским дијалектима), *X Научен собир на млади македонисти : конференција во чест на проф. д-р Лилјана Минова-Ѓуркова*, Скопје: Филолошки факултет „Блаже Конески“, Катедра за македонски јазик и јужнословенски јазици, 2020, 123–137.

6) Зоран Ранковић. *Граматика црквенословенског језика*. Врњци: Интерклима-графика, 2016, 190 стр., *Православље: новине Српске Патријаршије* бр. 1192, Београд, 2016, 38–39 [приказ]

О црквенословенском језику. Историјски преглед, *Граматика црквенословенског језика [аутор: Зоран Ранковић]*, Врњци: Интерклима-графика, 2016, 7–20.

Студија је написана као уводни део уџбеника црквнословенскога језика ѕа студенте богословља. У њој др Катарина Рашић даје шири друштвено-историјски и лингвокултуролошки преглед развоја словенске писмености. У студији се образлаже делатност Свете Браће, настанак и употреба првог општесловенског књижевног језика – старословенског, као и настанак и употреба првих словенских писама, даје се преглед споменика тзв. старословенског „канона“ као и старословенских споменика са српског језичког ареала. Даље се приказује настанак и развој српске редакције старословенског језика – српскословенског, и приказују се најзначајнији споменици српскословенске писмености. Следи анализа историјских околности у којима се у Срба црквенословенски језик, као руска редакција старословенског, почео употребљавати као језик богослужења. Ова фактографски богата и за дату тематику репрезентативна студија, на систематичан начин упознаје читаоца са фундаменталним теоријским оквирима из прошлости црквенословенскога језика – богослужбеног језика Словена.

1. Остале активности

Др Катарина Рашић је аутор већег броја емисија из области српског језика у оквиру циклуса емисија *Српски на српском* на Радио-Београду током 2014–2015. године.

МИШЉЕЊЕ И ПРЕДЛОГ КОМИСИЈЕ

Након детаљне анализе предложене документације, Комисија констатује да се на расписани конкурс пријавио један кандидат – **др Катарина Рашић**, који поседује неопходан степен стручних квалификација. Пријављени кандидат је својим досадашњим наставним ангажманом показао смисао за наставни и педагошки рад, а учешћем на научним скуповима и конференцијама са рефератима и, на концу, штампаним студијама указао на своје научно-истраживачке потенцијале.

Из приложене документације може се закључити да кандидат испуњава све законом предвиђене услове, као и универзитетске и факултетске прописе. Сходно свему наведеном, Комисија сматра да су испуњени сви услови за избор у звање асистента са докторатом за ужу научну област Патристичка филологија/Црквенословенски језик на Православном богословском факултету Универзитета у Београду.

Са поверењем и особитим поштовањем обраћамо се Изборном већу Православног богословског факултета Универзитета у Београду са предлогом да донесе одлуку о избору **др Катарине Рашић** у звање **асистента са докторатом** за ужу научну област Патристичка филологија/Црквенословенски језик, са 30 % радног времена на овом Факултету.

Чланови комисије:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Зоран Ранковић, редовни професор Православног богословског факултета

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Ивана Кнежевић, редовни професор Православног богословског факултета

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Милосав Вешовић, ванредни професор Православног богословског факултета

У Београду, 29. новембра 2024. године